CELEX: 32016D0701
Language: da
Date: 2016-05-04 00:00:00
Title: Kommissionens gennemførelsesafgørelse (EU) 2016/701 af 4. maj 2016 om ændring af beslutning 2007/453/EF for så vidt angår BSE-status for Frankrig (meddelt under nummer C(2016) 2600) (EØS-relevant tekst)

11.5.2016   
            
            
               DA
            
            
               Den Europæiske Unions Tidende
            
            
               L 121/22
            
         KOMMISSIONENS GENNEMFØRELSESAFGØRELSE (EU) 2016/701
   af 4. maj 2016
   om ændring af beslutning 2007/453/EF for så vidt angår BSE-status for Frankrig
   
      
         (meddelt under nummer C(2016) 2600)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 5, stk. 2, tredje afsnit, og
   ud fra følgende betragtninger:
   
               (1)
            
            
               I henhold til forordning (EF) nr. 999/2001 skal medlemsstater, tredjelande eller deres regioner (i det følgende benævnt »lande eller regioner«) klassificeres efter deres BSE-status (BSE = bovin spongiform encephalopati) i en af tre kategorier: ubetydelig BSE-risiko, kontrolleret BSE-risiko og ikke-fastsat BSE-risiko.
            
         
               (2)
            
            
               I bilaget til Kommissionens beslutning 2007/453/EF (2) er der fastsat lister over lande eller regioner opstillet efter deres BSE-status.
            
         
               (3)
            
            
               Verdensorganisationen for Dyresundhed (OIE) er primus motor i kategoriseringen af lande eller regioner i henhold til deres BSE-risiko.
            
         
               (4)
            
            
               Den 26. maj 2015 vedtog OIE's generalforsamling resolution nr. 21 om anerkendelse af medlemslandenes (3) BSE-risikostatus, hvori Frankrig anerkendes som land med en ubetydelig BSE-risiko. Den 4. august 2015 blev beslutning 2007/453/EF ændret ved Kommissionens gennemførelsesafgørelse (EU) 2015/1356 (4) for at tage hensyn til Frankrigs, og andre landes, ubetydelige BSE-risiko i EU-lovgivningen.
            
         
               (5)
            
            
               Den 24. marts 2016 underrettede Frankrig Kommissionen, de andre medlemsstater og OIE om, at der var påvist et tilfælde af BSE hos et kreatur i Frankrig, som blev født i april 2011.
            
         
               (6)
            
            
               Hvis der har været et nationalt tilfælde af klassisk BSE i et land, er en af betingelserne for, at landet kan tildeles og opretholde den ubetydelige BSE-risikostatus i henhold til artikel 11.4.3 i OIE's sundhedskodeks for terrestriske dyr (5), at hvert nationalt tilfælde af klassisk BSE blev født for mere end 11 år siden. Som følge af Frankrigs indberetning af et tilfælde af klassisk BSE hos et femårigt kreatur suspenderede OIE's videnskabelige udvalg for dyresygdomme derfor Frankrigs status som et land med ubetydelig BSE-risiko som anerkendt ved resolution nr. 21 og tildelte igen Frankrig status som et land med en kontrolleret BSE-risiko med virkning fra den 25. marts 2016.
            
         
               (7)
            
            
               For at tage hensyn til denne beslutning bør listen over lande i bilaget til beslutning 2007/453/EF derfor ændres.
            
         
               (8)
            
            
               Beslutning 2007/453/EF bør derfor ændres i overensstemmelse hermed.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilaget til beslutning 2007/453/EF ændres således:
   
               1)
            
            
               »— Frankrig« udgår i del »A. Lande eller regioner med ubetydelig BSE-risiko«.
            
         
               2)
            
            
               »— Frankrig« indsættes i del »B. Lande eller regioner med en kontrolleret BSE-risiko« efter »— Spanien« og før »— Litauen«.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 4. maj 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 147 af 31.5.2001, s. 1.
   
      (2)  Kommissionens beslutning 2007/453/EF af 29. juni 2007 om fastsættelse af BSE-status for medlemsstater eller tredjelande eller deres regioner i henhold til deres BSE-risiko (EUT L 172 af 30.6.2007, s. 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2015_A_RESO_R21_BSE.pdf.
   
      (4)  Kommissionens gennemførelsesafgørelse (EU) 2015/1356 af 4. august 2015 om ændring af beslutning 2007/453/EF for så vidt angår BSE-status for Cypern, Tjekkiet, Frankrig, Liechtenstein og Schweiz (EUT L 209 af 6.8.2015, s. 5).
   
      (5)  http://www.oie.int/international-standard-setting/terrestrial-code/access-online/.